Jalmari Pusa

Juho Jalmar (Jalmari) Pusa (18. elokuuta 1895 Pyhäjärvi Vpl – 27. syyskuuta 1957 Turku) oli suomalainen maanviljelijä ja kapteeni, joka toimi Kansallisen Kokoomuksen kansanedustajana Kymen läänin vaalipiiristä vuosina 1948–1951.

Pusa työskenteli muun muassa maanviljelijänä, Viipurin suojeluskuntapiirin Käkisalmen alueen aluepäällikkönä ja Pyhäjärven palopäällikkönä. Paikallispolitiikassa hän oli mukana Pyhäjärvellä, jossa toimi kunnanvaltuutettuna ja kunnanvaltuuston puheenjohtajana. Vuoden 1917 yleislakon aikana Pusa johti Pyhäjärven suojeluskuntaa kahakassa, joka päättyi kolmen suojeluskuntalaisen kuolemaan.

Pusan vanhemmat olivat maanviljelijä Juho Pusa ja Liisa Tihveräinen. Pusa oli naimisissa Hanna Bycklingin kanssa vuodesta 1923 lähtien.

Lähteet

Aiheesta muualla 
 Aikalaiskirja 1934
 Jalmari Pusa : Karjalan miehet taistelussa Kaljusen joukkojen kanssa, Hakkapeliitta, 16.11.1937, nro 46, s. 20, Kansalliskirjaston digitaaliset aineistot

Kansanedustajat
Kansallisen Kokoomuksen poliitikot
Pyhäjärven Vpl kunnanvaltuutetut
Kymen vaalipiiri
Suomen sisällissodan valkoiset
Vuonna 1895 syntyneet
Vuonna 1957 kuolleet